laion/Wikipedia-Exotic huggingface dataset:
AFC Bournemouth

AFC Bournemouth on Bournemouthis tegutsev jalgpalliklubi, mis mängib Inglismaa jalgpalli kõrgliigas Premier League. Klubi kodustaadion on Dean Court (sponsori järgi Vitality Stadium), kus klubi mängib aastast 1910. Dean Court on kõige väiksem Premier League'i staadion. Hooajal 2008–09 mängis Bournemouth Inglismaa 4. divisjonis League Two. Klubi finantsraskuste tõttu võeti neilt turniiritabelist 17 punkti maha. 31. detsembril 2008 klubi tolleaegne peatreener Jimmy Quinn oli vallandatud ja asendatud Eddie Howe'ga. Paar esimest mängu oli Howe peatreeneri asetäitja rollis ja mõlemal korral pidi Bournemouth kaotuse vastu võtma. Vaatamata sellele sai Howe'st klubi peatreener hooaja lõpuni. Bournemouth lõpetas hooaja 21. kohal, säilitades oma koha League Two's. Järgmise hooaja tulemusena (2. koht) oli klubi ülendatud liigasse League One. Hooaja 2010–11 jooksul lahkus klubist Eddie Howe, kellele pakuti töö Championshipis mängivas Burnleys. Bournemouth lõpetas hooaja 6. kohal, mis andis õiguse osaleda väljalangemismängudel. Mängud Huddersfield Towniga lõppesid 1:1 kodus ja 3:3 võõrsil, mille järgi kaotas Dorsetist klubi penaltiseerias 2:4. League One'i hooajal 2011–12 sai Bournemouth 58 punktiga 11. koha. Oktoobris 2012 sai klubi peatreeneriks taas Eddie Howe ja samal hooajal teenis klubi pääsu Championshipi. Hooajal 2013–14 saavutas Bournemouth enda jaoks senini parima 10. koha Inglismaa esiliigas, järgmisel aga võitis ta esiliiga. Hooaja parim mäng tuli Birmingham City vastu, mis lõppes 8:0 võiduga. Meistrivõistluste võit andis klubile õiguse esimest korda Inglismaa kõrgliigas mängida. Debüüthooajal (2015/16) sai Bournemouth Inglismaa kõrgliigas 16. koha. Hooajal 2016/17 saadi üheksas koht, mis on Bournemouthi seni parim koht Premier League'is. Hooaja 2019/20 järel langes Bournemouth Inglismaa kõrgliigast välja, kuid kaks hooaega hiljem tõusti Premier League'i tagasi. Seisuga 30. august 2024 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Vaata ka Kategooria:AFC Bournemouthi mängijad. Football League Championship Võit: 2014–15 Football League One Võit: 1986–87 Football League Trophy Võit: 1983–84 "First team". AFC Bournemouth. Vaadatud 1. veebruaril 2024. Ametlik koduleht
Umara

Umara (vene keeles Умара) on saar Ohhoota meres. Halduslikult kuulub see Magadani oblastisse. Saar on 0,9 km pikk ja asub rannikust 1 km kaugusel. Kõrgeim koht on 77 m merepinnast. Saarel on merelindude vaatluskoht.
Dorothea Wierer

Dorothea Wierer (sündinud 3. aprillil 1990 Bruneckis) on Itaalia laskesuusataja. Laskesuusatamisega tegeleb Wierer alates 2000. aastast, maailma karikasarja debüüdi tegi Wierer 2009. aastal. Dorothea Wiereri nime kasutatakse sageli lühendatud eesnimega: Doro Wierer. Hooajal 2015/16 võitis Wierer väikese kristallgloobuse individuaaldistantsi arvestuses. Hooajal 2018/19 võitis Wierer suure kristallgloobuse ja saavutas oma esimese maailma karikasarja üldvõidu, lisaks võitis ta väikese kristallgloobuse jälitussõidu arvestuses. Hooajal 2019/20 võitis Wierer teist aastat järjest suure kristallgloobuse, lisaks võitis ta väikese kristallgloobuse ühisstardiga distantsi arvestuses. Maailmameistrivõistlustel on Dorothea Wierer saavutanud individuaalse hõbemedali jälitussõidus 2016 Oslo MM-il, kaks pronksmedalit teatesõidus nii 2013 Nove Mesto kui ka 2015 Kontiolahti MM-il, aasta 2019 Östersundi MM osutus aga Wiereri jaoks eriti edukaks, kus ta võitis oma karjääri esimese individuaalse kuldmedali ühisstardiga sõidus, lisaks saavutas ta hõbemedali paaris-segateatesõidus ja pronksmedali segateatesõidus. 2020 Antholz-Anterselva MM kujunes Wiereri jaoks aga veelgi edukamaks, kui ta võitis kuldmedalid jälitussõidus ja individuaaldistantsilt ning lisaks hõbemedalid segateatesõidust ja ühisstardiga sõidust. Olümpiamängudelt on Wierer võitnud 2 pronksmedalit segateatesõidus nii 2014 Sotši kui ka 2018 Pyeongchangi OM-ilt. 17. veebruaril 2019 jõudis Doro Wierer märgilise saavutuseni, kui koos Lukas Hoferiga võideti Salt Lake City MK etapp paaris-segateatesõidus, sellega sai Wiererist alles kolmas inimene ajaloos, kes on suutnud võita etapi absoluutselt kõikides distsipliinides laskesuusatamises: sprint, jälitussõit, individuaaldistants, ühisstart, teatesõit, segateatesõit, paaris-segateatesõit. Seni olid sellise saavutusega hakkama saanud ainult Martin Fourcade ja Marie Dorin Habert. Dorothea Wierer on jõudnud 35 korral poodiumile ja võitnud 11 maailma karikasarja etappi. (seisuga 23. veebruar 2020). Roheline tulp tähistab MM tiitleid, mis läheb kirja ka maailma karikasarja võitude arvestuses. "Dorothea Wierer". IBU. Vaadatud 15.03.2018. Dorothea Wierer IBU kodulehel (inglise)
Leka

Nime Leka on kandnud või kannavad: Leka (1939–2011), Albaania troonipärija Leka (1982–), Albaania kuningliku perekonna pea Leka on kohanimi: Leka saar on saar Norras Nord-Trøndelagi maakonnas Leka vald on vald Norras Nord-Trøndelagi maakonnas
Marcy-l'Étoile

Marcy-l'Étoile [marsii l'etoal] on linn Prantsusmaal Lyoni metropolis. Weissach, Saksamaa Populations légales 2021 Linna ametlik koduleht (prantsuse keeles)
Armand Leimann

Armand Leimann (8. jaanuar 1923 Haanja vald – 11. november 1991) oli eesti vaimulik. Ta sündis aastal 1923 Haanja vallas Võrumaal talupidajate perekonnas. Ta on õppinud Jaanimäe algkoolis. Aastal 1944 mobiliseeriti ta Nõukogude armeesse, ta sõdis 925. Laskurpolgus. Ta sai sõjas haavata ja juulis 1945 tunnistati ta kolmanda grupi invaliidiks. Aastal 1951 lõpetas ta Võru 1. Keskkooli. Seejärel töötas ta mitmes Võrumaa koolis ja õppis aastatel 1952–1953 Tartu Õpetajate Instituudis. 26. veebruarist 1956 õppis ta Tallinnas Usuteaduse Instituudis. Aastal 1959 ordineeriti ta aseõpetajaks, õpetaja õigused sai ta 16. juunil 1975 (pärast Usuteaduse Instituudi lõpetamist). Ta oli aastal 1959 Räpina Miikaeli koguduse abiõpetaja. 10. novembrist 1959 kuni 1. detsembrini 1967 oli ta Mustjala, Püha ja Valjala Martini koguduse õpetaja. 1. detsembrist 1967 kuni oktoobrini 1977 oli ta Kullamaa ja Piirsalu koguduse õpetaja. Oktoobrist 1977 kuni surmani 11. novembrini 1991 oli ta Rõuge Maarja koguduse õpetaja. Lisaks oli ta aastatel 1979–1986 Võru praostkonna abipraost ja aastatel 1986–1991 sama praostkonna praost. Eestlased Vene Sõjaväes 1940-1945. Esimene osa. (Represseeritud isikute registrid. Raamat 9) "Arhiivikoopia". Originaali arhiivikoopia seisuga 18. juuli 2014. Vaadatud 5. detsembril 2015.{{netiviide}}: CS1 hooldus: arhiivikoopia kasutusel pealkirjana (link) Liivi Aarma. Kullamaa kihelkonna ajaraamat. Kullamaa 2014.
Tiina Linna

Tiina Linna (kuni 1975 Tiina Talvik; sündinud 7. veebruaril 1946 Tartus) on eesti muusik ja arhitekt. Ta lõpetas 1964. aastal Tallinna 4. Keskkooli ning õppis aastatel 1965–1970 ERKI-s, mille lõpetas arhitektina. Aastatel 1970–1995 töötas ta projekteerimisinstituut Eesti Ehitusmälestistes, alates 1995. aastast oma büroos T-Linnaprojekt. Ta on 1973. aastast Eesti Arhitektide Liidu liige. 1971–1973 – Tallinna linnamüüri Neitsitorni rekonstrueerimine (kunstiajaloolane Villem Raam) 1975 – Narva bastionide 5. raveliini haljastus, Narva 1977–1984 – Maiasmoka kohvik, Tallinn (sisekujundaja Aala Buldas) 1988 – Kanuti aia haljastus, Tallinn 1994 – Pikk 29A, Tallinn 1995 – Suur-Karja 2, Tallinn; (kaasautor Merle Kinks) 1999 – Politseiaia haljastus, Tallinn 1999–2003 – Kose mõisa kalmistu kabeli restaureerimine 2010–2015 – Vääna mõisa tall-muuseumihoone "Puumajade säästev uuendamine". Tallinn 2001; (kaasautorid Andri Ksenofontov ja Heino Uuetalu) "Sauna tänava keskaegsete aitade restaureerimisest". // Muinsuskaitse aastaraamat 2013. Tallinn 2014. Lk 27–28 Tiina Linna (siis Tiina Talvik) oli aastatel 1965–1973 tegutsenud ansambel Peoleo laulja. Tema isa oli jurist Edgar Talvik (1911–1992) ning onu oli laulja Kalmer Tennosaar. Tema vend oli teleajakirjanik Mati Talvik. Tiina Linna abikaasa oli muusik, metallikunstnik ja sepp Taivo Linna. "Arhiivikoopia". Originaali arhiivikoopia seisuga 21. juuli 2015. Vaadatud 30. juulil 2018.{{netiviide}}: CS1 hooldus: arhiivikoopia kasutusel pealkirjana (link) Jevgeni Kaljundi. "Linna, Tiina". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 272
Standardatmosfäär

Rahvusvaheline standardatmosfäär (ingl. International Standard Atmosfphere) ISA ehk standardõhkkond on Maa atmosfääri omaduste ICAO kokkuleppeline määratlus lennunduses. Kehtestatud tingimused maakera keskmistel laiuskraadidel, merepinna kõrgusel: niiskus (suhteline) 0% õhurõhk 1013,25 hPa õhutihedus 1,225 kg/m³ õhutemperatuur +15 °C helikiirus õhus 340 m/s raskuskiirendus (G) 9,80665 m/s² õhutemperatuuri vertikaalne gradient 0,65 °C / 100 m
Vaida Suits

Vaida Suits (sündinud 11. novembril 1931 Tallinnas) on eesti metallikunstnik. Ta lõpetas 1950. aastal Tallinna 4. keskkooli ning õppis aastatel 1950–1956 ERKI-s, mille lõpetas metallikunsti erialal. Ta töötas aastatel 1956–1993 ARS-Juveelis kunstnikuna, lõi peamiselt ehteid. Ta on Eesti Kunstnike Liidu liige 1965. aastast. Tiina Käesel. "Suits, Vaida". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 495
Antonüüm

Antonüümid ehk vastandsõnad (kreeka sõnadest anti "vastu" ja onyma "nimi") on sõnad, mis ühe tähendusliku tunnusjoone poolest on vastandlikud, kuid mille muu tähendus langeb kokku. Näiteks sõnad "kuum" ja "külm" väljendavad mõlemad temperatuuri ja tähistavad selle vastandlikke väärtusi. Eesti keeles on võimalik vastandust väljendada tüvedega ("tõde" ja "vale", "pikk" ja "lühike"), liidetega ("kõla" ja "ebakõla", "lineaarne" ja "mittelineaarne") ning muutevormidega ("liikuv" ja "liikumatu", "meestega" ja "meesteta"). Antonüüme kasutab kõnekujund antitees, mis on sagedane vanasõnades (näiteks "Väikene põhjus, suur tagajärg", "Vaese vaev on rikka uni"). Esineb sõnu, millel on vastandlikke tähendusi, näiteks "värvitu" (võrdle "värvitu vedelik" ja "punaseks värvitu"). Homonüüm Sünonüüm Eesti keele tesaurus
Tiril Eckhoff

Tiril Kampenhaug Eckhoff (sündinud 21. mail 1990 Fossumis Bærumi vallas) on Norra laskesuusataja. Echoff hakkas laskesuusatamisega tegelema 1999. aastal. Tiril Eckhoff on individuaalarvestuses esikolmikusse jõudnud 49 korral, sealhulgas võitjana 29. Teatesõidus on ta esikolmikusse jõudnud 39 korral, sealhulgas lõpetanud kõige kõrgemal pjedestaaliastmel 22 korda (seisuga 19. märts 2022). IBU. "Tiril Eckhoff". Vaadatud 18.01.2018. Tiril Echoff IBU kodulehel
Agadir

Agadir on linn Marokos, Souss–Massa–Draâ piirkonna keskus. Elanikke umbes 200 000. Agadir on populaarne turismikeskus. https://www.citypopulation.de/en/morocco/cities/?cityid=1342  Agadir – pildid, videod ja helifailid Wikimedia Commonsis
Semarang

Semarang on linn Indoneesias Jaava saare põhjarannikul, Kesk-Jaava provintsi keskus. Asub Semarangi jõe suudmes. Peamised kasutatavad keeled on jaava ja indoneesia keel. Linnas elab ka suhteliselt palju hiinlasi.
Kalevi aed

Kalevi aed (ka Kalevi väli, Kalevi spordiväli, Kalevi aia staadion, Kalevi spordiplats) oli enne Teist maailmasõda Tallinnas praeguse Viru väljaku alal asunud spordiplats. Seal toimusid spordiüritused, näiteks jalgpalli, kergejõustiku, jääpalli, hoki ja muude spordialade võistlused. 19. sajandil on seda krunti nimetatud ka Gonsiori aiaks.[viide?] 1898 oli krunt laulu- ja mänguseltsi Lootus käes ("Lootuse" aed). 1920. aastatel sai sellest tänase Viru keskuse ja Tallinna kaubamaja A-korpuse vahele jäänud suurest spordiplatsist Kalevi aed. Uhke puidust väravatorn ehitati Kalevi aiale 1924. aastal. Eesti jalgpallikoondis on sellel staadionil pidanud 7 jalgpallilahingut. 1923. aastal peeti sellel väljakul Eesti jalgpalli meistrivõistluste finaal. Spordiväljak koos Gonsiori tänava vana sihiga kadus linnapildist pärast sõda 1940. aastate teises pooles. Kalevi aia pilt JK Tallinna Kalevi Facebooki lehel./ Tallinna entsüklopeedia. I köide A–M. Tallinn: Eesti Entsüklopeediakirjastuse AS, 2004. Lk 314 http://jaakjuske.blogspot.com.ee/2014/01/kadunud-gonsiori-tanava-lugu.html Kadunud Gonsiori tänava lugu
Mali Kutõštša

Mali Kutõštša (ukraina keeles Малі Кутища) on küla Ukrainas Vinnõtsja oblastis Kalõnivka rajoonis. Elanike arv on 372. Pindala on 1,492 km².
Banda Aceh

Banda Aceh on linn Indoneesias Sumatra saarel, Acehi eripiirkonna keskus. 26. detsembril 2004 toimunud maavärinas ja sellele järgnenud tsunamis sai linn tugevalt kannatada, palju elanikke hukkus. Banda Aceh oli lähim linn maavärina epitsentrile. Linna suurim vaatamisväärsus Baiturrahmani suur mošee sai tugevasti kahjustada, kuid jäi püsti. Suurim vaatamisväärsus Baiturrahmani suur mošee. Aceh – maa surmalaine varjus (Horisont nr.2, 2005)
Tiigiveski jalgpalliväljak

Tiigiveski jalgpalliväljak on Tallinna vanim jalgpalliväljak, mis rajati 1913. aastal, Härjapea jõe kaldale. Aja jooksul Tiigiveski paistiik reostus ja muutus mülkaks. Linnavalitsuse korraldusel täideti 200 meetri pikkune tiik 1910–1911 „Estonia“ vundamendiaugust saadud pinnasega. Linnaaednik Hans Lepa eestvedamisel rajati 1910.-1912. aastatel Juhkentali tänavast lõuna poole Tiigiveski park. Koos pargiga rajati ka 0,9 ha suurune puukool ja kasvuhoonetega aiand. Tiigiveski täidetud alale alustati peagi jalgpallistaadioni rajamist. 1913. aastal valminud jalgpalliväljak on vanim Tallinnas. Varem mängiti jalgpalli heinamaadel. Kuna see oli esimene jalgpalliväljak, siis peeti seal 1921. aastal esimene maavõistlus ning meie koondise vastaseks oli Rootsi jalgpallikoondis. Kui valmisid spordiühingute Sport ja Kalev jalgpallistaadionid, siis Tiigiveski väljakul enam suuri võistlusi ei peetud. Pärast 1921. aasta eesti meistrivõistlusi jalgpallis, keelati Tiigiveskil igasugune spordiharjutamine ja spordi võistlused ära, kuna see segas lähedal asuva haigla patsiente. 1922. aasta kevadel lubati siiski spordiharjutamine, kuid võistluste korraldamine oli endiselt keelatud. https://web.archive.org/web/20151208060918/http://www.juhkentaliselts.ee/content/asumi-ajaloost-0 Tiigiveski park ja staadion http://www.tallinn.ee/est/Tiigiveski-park Tiigiveski park
Olga

Olga (ukraina keeles ja vene keeles Ольга; ristimisnimega Helena; u 890 – 11. juuli 969) oli Kiievi suurvürstinna, Igori abikaasa. Ta on Vene Õigeusu Kiriku apostlisarnane pühak.
Olga (eesnimi)

Olga (vene, ukraina Ольга) on naisenimi. Seda peetakse skandinaavia nime Helga idaslaavipäraseks kujuks ning tähendab 'püha, pühitsetud'.[viide?] Ukraina keelest transkribeeritud on variant Olha. 2015. aasta seisuga oli see Eesti kõige populaarsem naisenimi. 6. detsembri 2015 seisuga elas rahvastikuregistri andmetel Eestis 10 883 Olga-nimelist inimest. 2023. aasta 1. jaanuari seisuga oli Eestis eesnimi Olga 10 442 naisel. Olga oli populaarsuselt 1. naisenimi. Olga oli keskmiselt 52 aasta vanune (mediaanvanus oli 49). Kõige populaarsem oli eesnimi Olga vanuserühmas 40–44, kus neid oli 10 000 elaniku kohta 125,50. 2023. aasta 1. jaanuari seisuga oli Eestis eesnimi Olha 1097 naisel. Olha oli populaarsuselt 177. naisenimi. Olha oli keskmiselt 40 aasta vanune (mediaanvanus oli 38). Kõige populaarsem oli eesnimi Olha vanuserühmas 35–39, kus neid oli 10 000 elaniku kohta 17,05. Lätis oli 2021. aasta 30. juuni seisuga eesnimi Olga 18 589 inimesel. Olga Hepnarová Olga Ivanova Olga Lauristin Olga Lund Olga Makina Olga Sõtnik Olga Temnikova Olga Terri https://www.eesti.ee/portaal/rrteenus.nimede_stat[alaline kõdulink], vaadatud 6.12.2015 Stat24.ee: Eesti populaarseimad nimed, 2013 https://www.stat.ee/nimed/Olga Personvārdu datu bāze
Tatjana

Tatjana on vene päritolu naisenimi. Nime lühivariant on Tanja. Vene keelest translitereerimisel on kasutusel variant Tatiana. 6. detsembri 2015 seisuga elas rahvastikuregistri andmetel Eestis 10 586 Tatjana-nimelist inimest. 2018. aasta 1. jaanuari seisuga oli Eestis eesnimi Tatjana 10 408 naisel ja Tatiana 2965 naisel. Tatjana on Eestis populaarsuselt 3. naisenimi. Nime kandja oli keskmiselt 53 aasta vanune (mediaanvanus oli 55). Tatjana Hallap Tatjana Jaanson Tatjana Järvi Tatjana Kotova Tatjana Lebedeva Tatjana Mihhailova-Saar Tatjana Oja Tatjana Tšernigovskaja https://www.eesti.ee/portaal/rrteenus.nimede_stat[alaline kõdulink], vaadatud 6.12.2015 "Arhiivikoopia". Originaali arhiivikoopia seisuga 13. veebruar 2019. Vaadatud 15. oktoobril 2018.{{netiviide}}: CS1 hooldus: arhiivikoopia kasutusel pealkirjana (link)
Irina

Irina on slaavipärane naisenimi. Vene nimi Ирина on algselt mugandus kreeka nimest Eirene (kreeka εἰρήνη 'rahu'). Sama päritolu on ka nimi Irene. Ukrainapärane variant nimest on Ірина, eesti transkriptsioonis Irõna, rahvusvahelises transkriptsioonis Iryna. 6. detsembri 2015 seisuga elas rahvastikuregistri andmetel Eestis 10 486 Irina-nimelist inimest. 1. jaanuari 2018 seisuga oli Eestis eesnimi Irina 10 396 naisel. Irina oli Eestis populaarsuselt 4. naisenimi. Kõige populaarsem oli eesnimi Irina vanuserühmas 55–59, kus neid oli 10 000 elaniku kohta 191,15 ning Ida-Viru maakonnas, kus neid oli 10 000 elaniku kohta 175. Irina oli keskmiselt 49 aasta vanune (mediaanvanus oli 51). 1. jaanuari 2023 seisuga oli Eestis eesnimi Irina 10 241 naisel. Irina on Eestis populaarsuselt 2. naisenimi. Kõige populaarsem on eesnimi Irina vanuserühmas 60–64, kus neid on 10 000 elaniku kohta 191,21 ning Ida-Viru maakonnas, kus neid oli 10 000 elaniku kohta 177,56. Irina oli keskmiselt 54 aasta vanune (mediaanvanus oli 55). 1. jaanuari 2023 seisuga oli Eestis eesnimi Iryna 1272 naisel. Iryna on Eestis populaarsuselt 151. naisenimi. Irina Embrich Irina Rodnina Irina Štork Iryna Jatčanka https://www.eesti.ee/portaal/rrteenus.nimede_stat[alaline kõdulink], vaadatud 6.12.2015 "Arhiivikoopia". Originaali arhiivikoopia seisuga 29. mai 2019. Vaadatud 31. juulil 2018.{{netiviide}}: CS1 hooldus: arhiivikoopia kasutusel pealkirjana (link) https://www.stat.ee/nimed/Irina https://www.stat.ee/nimed/Iryna
Svetlana

Svetlana on naisenimi. 6. detsembri 2015 seisuga elab rahvastikuregistri andmetel Eestis 10 327 Svetlana-nimelist inimest. Svetlana Aleksijevitš Svetlana Masterkova Svetlana Tširkova https://www.eesti.ee/portaal/rrteenus.nimede_stat[alaline kõdulink], vaadatud 6.12.2015
John Garang de Mabior

John Garang de Mabior (23. juuni 1945 – 30. juuli 2005) oli Sudaani poliitik ja Lõuna-Sudaani iseseisvusliikumise juht. Aastatel 1983–2005 oli ta Sudaani Rahva Vabastusarmee juht. 9. juulist 2005 kuni oma surmani 30. juulil 2005 oli ta Sudaani esimene asepresident. Hukkus helikopteriõnnetuses. Ta oli rahvuselt dinka. John Garang de Mabiori portree on kõigil Lõuna-Sudaani paberrahadel.
Kuusankoski

Kuusankoski on endine linn Soomes Lõuna-Soome läänis Kymenlaakso maakonnas. Asub Kymi jõe kaldal. Vallas elas 19 800 inimest ja rahvastiku tihedus oli 173,7 in/km². Kuusankoski naabervallad olid Elimäki vald, Iitti vald, Jaala vald, Kouvola linn ja Valkeala vald. Aastal 2009 läks Kuusankoski territoorium Kouvola linna koosseisu. Kuusankoski on tuntud paberitööstuse keskusena. Esimene tselluloosivabrik rajati 1872. aastal. Kuusankoski vald loodi naabervaldade osadest 1921. aastal. Aleviks sai 1957 ja linnaks 1973. Kaupunkien ja kuntien lukumäärät ja väestötiedot, vaadatud 15.02.2019.
Parameetriruum

Parameetriruum (inglise keeles parameter space) on matemaatilise mudeli kõigi võimalike parameetrite kõigi võimalike väärtuste kõigi võimalike kombinatsioonide hulk. Parameetrite väärtuste määramispiirkonnad võivad moodustada pinna teljed ning mudeli väljundi võib visualiseerida nende telgede vahelise pinnana. Selle abil on võimalik illustreerida, kuidas parameetriruumi erinevad piirkonnad põhjustavad mudeli erinevat tüüpi käitumist. Kuna parameetrid on enamasti funktsiooni sisendiks, nimetatakse parameetriruumi ka funktsiooni domeeniks. Parameetriruume kasutatakse eelkõige parameetritest sõltuvate tõenäosusjaotuste perekondade kirjeldamiseks. Üldiselt kasutatakse parameetriruumi mõistet teaduses eksperimentaalsete muutujate kirjeldamiseks. Statistikas moodustab parameetriruum parameetrilise estimeerimise tausta. Parameetriruumi mõiste võeti kasutusele, kui geomeetria vabastati kolmemõõtmelisest ruumist. Näiteks kolmemõõtmelisel keral on neli mõõdet: kolm kera keskpunkti ning nelja raadiuse jaoks. Julius Plücker näitas oma raamatus "Uus ruumigeomeetria" (Neue Geometrie des Raumes, 1849), et geomeetria ei põhine ainult punktidel kui põhielementidel. Ruumi elementidena võib kasutada ka sirgeid, tasandeid ja kerasid. Geomeetrias võib kasutada ükskõik millise positiivse täisarvu mõõtmeid, mille arv sõltub üksnes elemendi määratlemiseks vajalike parameetrite arvust. Enamate mõõdete kasutamist illustreerivad Plückeri koordinaadid. Dirk Struiki meelest on Plückeri sirgete geomeetriat kolmemõõtmilises ruumis võimalik vaadelda neljamõõtmelises ruumis ning Felix Kleini neljamõõtmelist geomeetriat viiemõõtmelises ruumis. Struik, Dirk 1967. A Concise History of Mathematics, 3rd ed., p. 165, 168, Dover Books
Alajärvi linn

Alajärvi on linnaks nimetatav omavalitsusüksus Soomes Lääne-Soome läänis Lõuna-Pohjanmaal. Alajärvi rajati 1869. aastal. Mõnda aega elas seal Alvar Aalto. Tema projekteeritud on mitmed linna hooned. Linnaõigused sai 1986. aastal. 2009 liideti linnaga Lehtimäki vald. Alajärvi linna haldusalas on järgmised külad: Alajärvi kirikuküla, Alakylä, Hoisko, Huosianmaa, Höykkylä, Iiruu, Kaartunen, Keskikylä, Koivumäki, Kortekylä, Koskenvarsi, Kuolema, Kurejoki, Lehtimäki, Levijoki, Lipo, Luoma-aho, Länsikylä, Menkijärvi, Möksy, Paalijärvi, Pekkola, Peräkylä, Pynttäri, Rannankylä, Saukonkylä, Sissala, Teerineva, Uusikylä. Population growth biggest in nearly 70 years Alajärvi koduleht
Scott Carpenter

Malcolm Scott Carpenter (1. mai 1925 – 10. oktoober 2013) oli Ameerika Ühendriikide mereväe ohvitser ja lendur, katselendur, aeronautikainsener ja astronaut. Ta valiti 1959. aastal Mercury Seveni liikmeks. Carpenter sai missiooni Mercury-Atlas 7 ajal teiseks ameeriklaseks orbiidil ja neljandaks ameeriklaseks kosmoses. "Scott Carpenter". NASA. Originaali arhiivikoopia seisuga 4. november 2021. Vaadatud 15. august 2018. "Scott Carpenter, 1925-2013". NASA. Originaali arhiivikoopia seisuga 4. november 2021. Vaadatud 15. august 2018.
Riina Maidre

Riina Maidre (sündinud 26. jaanuaril 1982) on eesti näitleja. Riina Maidre on lõpetanud 2000. aastal Tallinna Gustav Adolfi Gümnaasiumi (hõbemedaliga) ja 2004. aastal Eesti Muusikaakadeemia Kõrgema Lavakunstikooli (21. lend). 2014. aastal kaitses teatrimagistri väitekirja Amsterdami teatrikooli osakonnas DasArts. Ta on läbinud magistriõpingud ka interdistsiplinaarse kunsti osakonnas kunstnik Jaan Toomiku juures Eesti Kunstiakadeemias, kuid lõputöö on vormistamata.[viide?] 2006–2011 töötas ta näitlejana Von Krahli Teatris. Seejärel on ta olnud vabakutseline näitleja. Ta on mänginud peaosa 2011. aastal valminud mängufilmis "Kõik muusikud on kaabakad". Väiksemad osatäitmised on tal olnud teleseriaalis "Ohtlik lend" ning filmides "Taarka" (2008), "Georg" (2007), "Mis iganes, Aleksander!" (2007) ja "Apteeker Melchior. Viirastus" (2022). 2017 Eesti Teatriliidu naispeaosatäitja auhind "Päring inforegister.ee andmebaasis". Originaali arhiivikoopia seisuga 28. oktoober 2018. Vaadatud 6. detsembril 2015. http://www.gag.ee/kuld-ja-hobemedalistid "Arhiivikoopia". Originaali arhiivikoopia seisuga 30. märts 2016. Vaadatud 6. detsembril 2015.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 2. august 2016. Vaadatud 6. detsembril 2015.{{netiviide}}: CS1 hooldus: arhiivikoopia kasutusel pealkirjana (link) Riina Maidre Eesti filmi andmebaasis
Potapovõtši

Potapovõtši (ukraina keeles Потаповичі) on küla Ukrainas Žõtomõri oblastis Ovrutši rajoonis. Pindala on 5,21 km². Elanike arv on 465.
Verbivka (Litõni rajoon)

Verbivka (ukraina keeles Вербівка) on küla Ukrainas Vinnõtsja oblastis Litõni rajoonis. Elanike arv on 427. Pindala on 0,179 km².
Verbivka (Orativi rajoon)

Verbivka (ukraina keeles Вербівка) on küla Ukrainas Vinnõtsja oblastis Orativi rajoonis. Elanike arv on 430. Pindala on 4,251 km².
Verbivka (Hmilnõki rajoon)

Verbivka (ukraina keeles Вербівка) on küla Ukrainas Vinnõtsja oblastis Hmilnõki rajoonis. Elanike arv on 299. Pindala on 0,46 km².